Diari Oficial de la Generalitat Valenciana


Sumari del DOGV 4551, del 24-07-2003 (2003/8680)

RESOLUCIÓ de 8 de juliol de 2003, de la Universitat Politècnica de València, per la qual es convoquen proves selectives d'accés al grup A, sector d'administració general, tècnic de gestió superior del Consell Social (PF1394), pel sistema d'oposició lliure (codi: 2002/P/FC/O/1).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8680


Data del document
:   08-07-2003

Organisme emissor
:   Universitat Politècnica de València

Tipus de document
:   Resolució

Descriptors 

:   * professió jurídica
    * universitat
    * concurs administratiu

RESOLUCIÓ de 8 de juliol de 2003, de la Universitat Politècnica de València, per la qual es convoquen proves selectives d'accés al grup A, sector d'administració general, tècnic de gestió superior del Consell Social (PF1394), pel sistema d'oposició lliure (codi: 2002/P/FC/O/1). [2003/X8680]
  
A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup A, sector d'administració general, tècnic de gestió superior del Consell Social de la Universitat Politècnica de València, d'acord amb les bases següents:
  
1. Objecte de la convocatòria
  
1.1 Aquesta convocatòria té per objecte la selecció de personal per a cobrir 1 plaça vacant del grup A, sector d'administració general, tècnic de gestió superior del Consell Social de la Universitat Politècnica de València, pel torn i la quota que tot seguit s'indiquen, com a ampliació de l'oferta d'ocupació pública d'aquesta Universitat Politècnica de València per a l'any 2002:
  
Torn lliure: 1
  
1.2 La realització d'aquestes proves selectives s'ajustarà al que preveu el Text Refós de la Llei de Funció Pública Valenciana i la normativa que el desenvolupa.
  
1.3 D'acord amb el que preveu l'article 75.2 de la Llei Orgànica 6/2001, d'Universitats, de 21 de desembre, aquesta convocatòria es publicarà en el Diari Oficial de la Generalitat Valenciana (DOGV) i en el Boletín Oficial del Estado (BOE), mitjançant un breu resum. La publicació del DOGV serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el DOGV.
  
2. Condicions generals dels aspirants
  
2.1 Per a l'admissió a aquestes proves selectives, els aspirants hauran de reunir els requisits següents:
  
a) Ser espanyol o tenir la nacionalitat d'un estat membre de la Unió Europea o la nacionalitat del regne de Noruega o de la república d'Islàndia. També hi podran participar el cònjuge, els seus descendents i els descendents del cònjuge, i dels espanyols i nacionals de països membres de la Unió Europea, de Noruega o d'Islàndia, sempre que no estiguen separats de dret. Els descendents hauran de ser menors de vint-i-un anys o majors d'aquesta edat que visquen al seu càrrec. Aquest últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
També hi podran participar el cònjuge, els seus descendents i els descendents del cònjuge, i dels espanyols i nacionals d'altres estats membres de la Unió Europea, sempre que no estiguen separats de dret. Els descendents hauran de ser menors de vint-i-un anys o majors d'aquesta edat que visquen al seu càrrec.
  
Aquest últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
b) Tenir complits els divuit anys i no haver assolit l'edat de jubilació.
  
c) Estar en possessió del títol que consta en l'annex I o complir les condicions per a obtenir-lo en la data que acabe el termini de presentació d'instàncies.
  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.
  
e) No estar inhabilitat/inhabilitada penalment per a l'exercici de funcions públiques o no haver sigut separat/separada mitjançant un expedient disciplinari d'alguna administració o ocupació pública. En el cas d'aspirants la nacionalitat dels quals no siga l'espanyola, hauran d'acreditar, igualment, que no estan sotmesos a sanció disciplinària o condemna penal que impedisca, al seu estat, l'accés a la funció pública.
  
2.2 Les condicions per a l'admissió a les proves s'hauran de tenir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió com a funcionaris de carrera.
  
3. Sol·licituds
  
3.1. Forma. Els que desitgen prendre part en aquestes proves selectives, hauran de presentar una instància, segons el model oficial, que haurà d'imprimir-se des de la pàgina d'Internet d'accés públic de la Universitat Politècnica de València (www.upv.es/rrhh).
  
Cada instància tindrà assignat un número identificador de referència, que serà diferent per a cada una.
  
Haurà de presentar-se necessàriament un joc de tres còpies impreses mitjançant la pàgina d'Internet mencionada (còpies per al Registre General, el Servei de Recursos Humans i la persona interessada).
  
En les dependències de la Universitat Politècnica de València es posaran a disposició de les persones interessades que ho demanen els recursos informàtics suficients per a accedir a l'esmentada pàgina web, omplir i imprimir la instància.
  
3.2. El termini de presentació de sol·licituds és de vint dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana; cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores.
  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, 46950 València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Natzaret -Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.
  
3.4. Els drets d'examen seran de 23,74 e, que caldrà ingressar en el compte corrent número 2077 0724 68 7388493283 €taxes-, de la Caixa d'Estalvis de València (Bancaixa), a la urbana 724, situada a la Universitat Politècnica de València, camí de Vera, s/n, 46742 València.
  
El pagament dels drets d'examen es pot realitzar en efectiu o amb targeta de crèdit. En el cas de pagament en efectiu, l'ingrés cal fer-lo mitjançant el rebut emés per l'aplicació d'instàncies de l'adreça d'Internet citada en el punt 3.1. El pagament mitjançant targeta de crèdit es fa en el moment d'omplir i imprimir la instància a través de l'esmentada aplicació.
  
3.5. D'acord amb allò establit en l'article 33 bis de la Llei 12/1997, de 23 de desembre, de Taxes de la Generalitat Valenciana, redactat d'acord amb la Llei 9/1999, de 30 de desembre, estan exemptes del pagament de la taxa establida en el paràgraf anterior els aspirants amb una discapacitat igual o superior al 33%. Aquests aspirants hauran de presentar certificació de la Conselleria de Benestar Social o dels òrgans competents d'altres administracions públiques, que acredite discapacitat igual o superior al 33%.
  
3.6. N'estaran exemptes del pagament les persones que figuren com a demandants d'ocupació durant el termini, almenys, d'un mes anterior a la data de publicació en el DOGV de la convocatòria. Per a gaudir de l'exempció serà requisit que no hagueren rebutjat, en el termini de què es tracte, cap oferta d'ocupació adequada ni s'hagueren negat a participar, tret de causa justificada, en accions de promoció, formació o reconversió professionals, i que, així mateix, manquen de rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits prevists en la Llei, se sol·licitarà en la corresponent oficina de l'Institut Nacional d'Ocupació o en els òrgans competents de les comunitats autònomes. Quant a l'acreditació de les rendes, s'acreditaran amb una declaració escrita del sol·licitant. Ambdós documents hauran d'adjuntar-se inexcusablement a la sol·licitud de participació en aquestes proves selectives.
  
4. Admissió d'aspirants
  
4.1 Finalitzat el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
4.2 Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOGV.
  
4.3 En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.
  
4.4 Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOGV. Si és procedent, es publicarà també l'ordre d'actuació dels aspirants segons el que disposa la base 7.2.
  
4.5 Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.
  
5. Proves selectives
  
5.1 El procediment de selecció es realitzarà pel sistema d'oposició en torn lliure.
  
5.2 Fase d'oposició. Constarà de dos exercicis obligatoris i eliminatoris:
  
5.2.1 Primer exercici. Consistirà en la resolució d'un supòsit o cas pràctic elegit per cada aspirant d'entre dos supòsits proposats pel tribunal, relacionats directament amb les funcions i temari de la plaça convocada, en un temps màxim de quatre hores.
  
En aquest exercici es valorarà l'anàlisi, plantejament i resolució pràctica del supòsit plantejat a l'aspirant.
  
5.2.2 Segon exercici. Consistirà en la resolució per escrit d'un qüestionari de preguntes referents al temari contingut en l'annex I de la present convocatòria, a contestar en un temps màxim, a delimitar pel tribunal, de quatre hores. El nombre de qüestions d'aquest serà establit pel tribunal.
  
En aquest exercici es valorarà el domini teòric sobre el temari i la capacitat de síntesi de l'aspirant.
  
5.2.3 En tots els exercicis, el tribunal prendrà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.
  
6. Qualificació dels exercicis
  
6.1 El primer exercici es puntuarà de 0 a 10 punts. Caldrà obtenir un mínim de 5 punts per a superar aquest exercici.
  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest primer exercici, es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
6.2 El segon exercici es puntuarà de 0 a 10 punts. Seran eliminats els aspirants que no aconseguisquen un mínim de 5 punts.
  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest segon exercici, i s'hi sumarà la nota obtinguda en el primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
6.3 La qualificació resultant de la totalitat dels exercicis estarà determinada per la suma de les puntuacions obtingudes en cada un d'aquests. El tribunal dictarà una resolució on es fixe la relació definitiva d'aspirants aprovats.
  
Per a la confecció d'aquesta relació, se sumaran les qualificacions obtingudes per cada aspirant en la oposició. A continuació, s'ordenaran per ordre de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats; es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de gestió de PAS).
  
En el cas d'empat entre aspirants inclosos en la mateixa relació, l'ordre s'establirà, en primer lloc, segons la major puntuació obtinguda en el primer exercici i, en segon lloc, si es manté l'empat, segons la major puntuació obtinguda en el segon exercici. Si persistira l'empat, en última instància, l'ordre s'establirà per sorteig públic entre aquests.
  
En cap cas, el tribunal no podrà declarar que han superat les proves selectives un nombre superior que el de llocs de treball convocats.
  
En el cas que el nombre d'aspirants aprovats fóra inferior al de les places convocades, les sobrants es declararan desertes.
  
6.4 Borsa de treball. Es confeccionarà una borsa de treball amb el personal aspirant que, havent participat en les proves d'accés al grup, sector, cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació aconseguida i amb preferència dels que hagen aprovat el nombre més gran d'exercicis.
  
Aquesta borsa de treball, incloent l'ordre de prioritat, es publicarà al tauler d'anuncis del PAS, siti en l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh (apartat de gestió de PAS).
  
7. Desenvolupament de les proves selectives
  
7.1 Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprova i es publica en el DOGV la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.
  
7.2 Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra ?N?, seguint l'ordre alfabètic de cognoms segons la Resolució de 14 de gener de 2003 de la Conselleria de Justicia i Administracions Públiques (DOGV número 4.422, de 21 de gener de 2003).
  
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb aquest efecte, siguen vàlides les fotocòpies compulsades dels esmentats documents, així com de l'exemplar per a l'interessat de la sol·licitud d'admissió a les proves.
  
7.3 Començades les proves, l'anunci de la realització dels restants exercicis el farà públic el tribunal en el local en què s'haja realitzat l'anterior; al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de gestió de PAS), amb una antelació mínima de 48 hores.
  
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a aquestes, encara que es dega a causes justificades.
  
8. Publicitat de les llistes
  
El tribunal elevarà al rector les llistes definitives dels aspirants que han superat les proves, per ordre de puntuació, per a la inserció en el DOGV.
  
9. Coneixements de valencià
  
9.1 L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà realitzar-se mitjançant la presentació d'algun dels documents següents:
  
a) Títol de batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements del Valencià.
  
9.2 Els que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.
  
10. Presentació de documents
  
10.1 En el termini de vint dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats hauran de trametre al Servei de Recursos Humans, Secció del PAS, d'aquesta Universitat Politècnica, a través del Registre General de la Universitat Politècnica de València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:
  
a) Fotocòpia del DNI o del document que acredite la seua nacionalitat, o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
  
c) Declaració jurada o promesa de no haver sigut separat/separada mitjançant expedient disciplinari de qualsevol administració o càrrec públic, així com de no trobar-se inhabilitat/inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola, a més, hauran d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits.
  
e) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
10.2 Els que tinguen la condició de personal funcionari públic o de personal laboral fix al servei de la Universitat Politècnica de València estaran exempts de justificar les condicions i els requisits que ja tingueren anteriorment acreditats davant d'aquesta.
  
10.3 Els aspirants seleccionats que, dins del termini establit en el punt anterior i excepte casos de força major, no presentaren la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.
  
La plaça no ocupada per l'aspirant que no presente la documentació quedarà vacant.
  
11. Nomenament de funcionaris
  
Conclòs el procés selectiu i transcorregut el termini de presentació de la documentació, els que l'hagueren superat seran nomenats funcionaris de carrera mitjançant una resolució que es publicarà en el DOGV, amb especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que els oferisquen.
  
El termini de presa de possessió de la destinació adjudicada es farà constar en la resolució assenyalada en el primer paràgraf d'aquesta base.
  
12. Tribunal
  
12.1 El tribunal de selecció d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
· President/a: un/a vicerector/a de la Universitat Politècnica de València.
  
· Tres vocals, designats pel rector de la Universitat Politècnica de València, personal funcionari de carrera.
  
· Un/a vocal, designat per la Junta del PAS de la Universitat Politècnica de València, personal funcionari de carrera.
  
· Un/a secretari/ària, personal funcionari de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2 El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
12.3 Els membres del tribunal, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana i, almenys la meitat més un d'aquests, hauran de tenir una titulació corresponent a la mateixa àrea de coneixements que l'exigida per a l'ingrés.
  
12.4 El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.
  
12.5 A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, 46646 València.
  
12.6 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
13. Recursos
  
13.1 Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOGV, davant els òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant el rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
13.2 Contra els actes del tribunal, es podrà interposar recurs d'alçada davant el rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.
  
València, 8 de juliol de 2003.- El rector: Justo Nieto Nieto.
  
ANNEX I
  
Codi de lloc: PF1394
  
Denominació del lloc: tècnic de gestió superior del Consell Social
  
Unitat: Consell Social
  
Centre de destinació: Consell Social
  
Localitat: València
  
Requisits: llicenciatura en Dret
  
Jornada: matins i 2 vesprades
  
Catalogació del lloc: A 20 E038
  
Titulació: Llicenciat en Dret
  
Funcions del lloc de treball:
  
· Gestionar des del punt de vista jurídic els programes d'activitats i accions d'acord amb les directrius i sota la supervisió del secretari del Consell Social de la UPV.
  
· Informar els usuaris i ciutadans dels programes i de les activitats que exerceix el Consell Social de la UPV.
  
· Assessorar en dret i elaborar informes jurídics sobre la normativa a aplicar en matèria pròpia del Consell Social.
  
· Redactar propostes de normativa en matèria de gestió del Consell Social.
  
· Informar des del punt de vista jurídic sobre la tramitació d'expedients en matèria pròpia del Consell Social.
  
· Realitzar des del punt de vista jurídic el control i la coordinació de circuits d'informació, sota la supervisió del secretari del Consell Social de la UPV.
  
· Avaluar des del punt de vista jurídic els requeriments tècnics dels expedients que hagen de ser tramitats pel Consell Social.
  
· Redactar les propostes de resolució de recursos i reclamacions que hagen de ser resoltes pel Consell Social de la UPV.
  
· Realitzar el control i la supervisió d'expedients de gestió.
  
· Realitzar des del punt de vista jurídic informes avaluadors dels programes d'informació i formació desenvolupats.
  
· Realitzar des del punt de vista jurídic suggeriments per a la millora del funcionament i de la qualitat del Consell Social.
  
· Participar en les reunions i els esdeveniments a què haja d'assistir, d'acord amb les seues competències.
  
· Realitzar les tasques necessàries, afins a la categoria del lloc de treball, que, per raons del servei, li encomanen els superiors.
  
Temari:
  
BLOC I: DRET CONSTITUCIONAL I ADMINISTRATIU
  
1. La corona. Les funcions del rei en la Constitució espanyola de 1978. La ratificació. La monarquia parlamentària.
  
2. L'Estat espanyol com a estat social i democràtic de dret.
  
3. La Constitució espanyola de 1978. Característiques, estructura i reforma.
  
4. Valors superiors, principis constitucionals, els drets fonamentals i les llibertats públiques. La seua regulació en la Constitució espanyola de 1978. La seua protecció.
  
5. El govern. Composició. Nomenament i cessament. Les funcions del Govern. El president del Govern. Els ministres.
  
6. L'Estat espanyol com a estat compost. Les comunitats autònomes. Naturalesa. Organització política i administrativa. El Consell de Govern i l'Assemblea Legislativa. Composició i funcions.
  
7. L'Administració pública: concepte. Principis constitucionals informadors. Activitat administrativa i activitat política. Govern i Administració. L'Administració, les funcions i els poders de l'Estat.
  
8. La justícia constitucional. Sistemes. El Tribunal Constitucional: naturalesa, composició i atribucions. Procediment de declaració d'inconstitucionalitat.
  
9. Les Corts Generals. El Congrés dels Diputats. El Senat. La funció legislativa. La funció de control. La funció financera. Relacions entre les dues cambres.
  
10. Contractes administratius típics. Contracte d'obres: classes. Contracte de subministraments. Contracte de gestió de serveis. Altres contractes.
  
11. Concepte i naturalesa de la relació funcionarial. Adquisició de la relació de funcionari: formes de selecció. Carrera administrativa: provisió i promoció interna. Extinció de la relació funcionarial.
  
12. L'ordenament juridicoadministratiu. Fonts. La Constitució. La llei. Classes. Els tractats internacionals.
  
13. Els principis de reserva de llei, la jerarquia administrativa i de competència. Disposicions de l'executiu amb força de llei. Els estatuts d'autonomia. Les lleis de les comunitats autònomes.
  
14. El reglament: concepte i classes. Naturalesa. Fonament de la potestat reglamentària. Límits. La inderogabilitat singular de les disposicions generals. Procediment d'elaboració. El control de la potestat reglamentària.
  
15. Els actes jurídics de l'administració: públics i privats. L'acte administratiu: concepte, elements i classes.
  
16. El procediment administratiu. Concepte, naturalesa i caracterització. El procediment administratiu comú: classes.
  
17. Els drets dels ciutadans en la Llei de règim jurídic de les administracions públiques i el procediment administratiu comú. Reclamacions prèvies a l'exercici d'accions en la via judicial. Recursos administratius.
  
18. L'administrat. Classes. Capacitat dels administrats i causes modificadores. La relació jurídica administrativa. Els drets públics subjectius. La participació en les administracions públiques.
  
19. La jurisdicció contenciosa administrativa. Naturalesa. Qüestions a què s'estén. Qüestions excloses. El recurs contenciós administratiu.
  
20. L'Administració pública i el dret. El principi de legalitat. El poder d'autotutela de l'administració. Les relacions entre l'administració i els tribunals de justícia.
  
BLOC II: ORDENAMENT UNIVERSITARI I CONSELL SOCIAL
  
1. La Llei Orgànica d'Universitats de 2001: principis i continguts. Funcions i autonomia universitària.
  
2. Naturalesa, creació, reconeixement i règim jurídic de les universitats.
  
3. Els òrgans de govern i representació de les universitats públiques. El Consell de Coordinació Universitària.
  
4. Els centres universitaris: concepte, classes, funcions. Creació, organització i funcionament.
  
5. Els departaments universitaris: concepte i funcions. Creació, modificació i supressió. Estructura i funcionament.
  
6. El professorat de les universitats. Personal docent i investigador contractat. Professorat dels cossos docents universitaris.
  
7. Personal d'administració i serveis de les universitats públiques.
  
8. Estudis i titulacions universitàries: estudis i titulacions de primer cicle. Estudis i titulacions de segon cicle. El tercer cicle. Revalidacions i homologacions d'estudis.
  
9. L'acreditació en la LOU. El paper de l'Agència Nacional.
  
10. Universitat i estructura institucional.
  
11. Governació i gestió de les institucions d'educació superior.
  
12. Models de governació i mecanismes de coordinació entre Govern i universitats.
  
13. El postgrau de la UPV.
  
14. La permanència dels estudiants en la Universitat.
  
15. Titulacions universitàries i necessitats de la societat.
  
16. El Consell Social: fins i competències.
  
17. El Consell Social: composició i estatut dels seus membres.
  
18. El Consell Social: organització i règim jurídic.
  
19. El Consell Social de la Universitat Politècnica de València: òrgans. El règim de sessions i l'adopció d'acords.
  
20. Els òrgans col·legiats en l'organització administrativa. Característiques generals. Naturalesa jurídica i classificació d'aquests.
  
21. Règim jurídic dels òrgans administratius col·legiats: responsabilitat patrimonial, civil i personal dels seus membres i del mateix òrgan.
  
BLOC III: GESTIÓ UNIVERSITÀRIA
  
1. Models d'organització universitària.
  
2. Pressupostos de les universitats.
  
3. Optimació de la despesa en la universitat pública.
  
4. Els contractes programa entre les universitats i l'administració com a instrument de coordinació i finançament.
  
5. Els ens privats com a instruments de gestió universitària. Possibilitats jurídiques.
  
6. La planificació estratègica dels centres universitaris.
  
7. El model de gestió de la qualitat de l'European Fundation for Quality Management.
  
8. L'educació superior, competències i necessitats del mercat laboral.
  
9. Les necessitats de la indústria: algunes perspectives europees i americanes.
  
10. La capacitat de resposta de l'educació superior a les demandes del mercat laboral.
  
11. Les pràctiques dels estudiants universitaris en les empreses. Objectius, agents implicats, metodologia i avaluació.
  
12. La promoció de la cultura com a funció de la Universitat. L'extensió cultural i la formació integral dels estudiants.
  
13. Elaboració i posada en pràctica d'un pla de màrqueting de la Universitat.
  
14. Incorporació de les tecnologies de la informació i la comunicació en la Universitat.
  
15. La integració del sistema universitari espanyol en l'espai europeu d'ensenyament superior.
  
16. Avaluació i acreditació dels estudis universitaris espanyols en el context europeu.
  
17. Perspectiva europea de l'educació superior. Caràcter transversal i xarxes universitàries.
  
18. Reptes i oportunitats de les institucions universitàries en el context de canvi.
  
19. Creixement i canvi en l'entorn de l'educació superior.
  
20. El model educatiu de la universitat innovadora.